ดัชนีหุ้นไทยปิดเช้าพิ่มขึ้น 12.70 จุด
ดัชนีหุ้นไทยปิดทำการช่วงครึ่งวันเช้าที่ระดับ  1,057.67 จุด เพิ่มขึ้น 12.70 จุด
31 ส.ค. 2554

ดัชนีหุ้นไทยปิดทำการช่วงครึ่งวันเช้าที่ระดับ  1,057.67 จุด เพิ่มขึ้น 12.70 จุด
ดัชนีหุ้นไทยปิดทำการช่วงครึ่งวันเช้าที่ระดับ  1,057.67 จุด เพิ่มขึ้น 12.70 จุด ด้วยมูลค่าการซื้อขาย 9,3330.71 ล้านบาท  ทั้งนี้มีแรงซื้อกลับเข้ามาในหุ้นขนาดใหญ่ ทั้งพลังงานและธนาคารพาณิชย์ หลังจากนักลงทุนคลายความกังวลเรื่องเศรษฐกิจสหรัฐเพราะคาดกันว่าธนาคารกลางสหรัฐจะออกมาตรการกระตุ้นเศรษฐกิจ ทำให้ดัชนีดาวน์โจนส์พุ่งขึ้นและทำให้ตลาดหุ้นโดยรวมดูดีขึ้นด้วย หลักทรัพย์ที่มีการซื้อขายสูงสุด 5 อันดับได้แก่
1.PTT ปิดที่ 325.00 บาท เพิ่มขึ้น 3.00 บาท มูลค่าการซื้อขาย 602.26 ล้านบาท2.KBANK ปิดที่ 125.50 บาท เพิ่มขึ้น 3.00 บาท มูลค่าการซื้อขาย 447.09  ล้านบาท3.BBL ปิดที่ 155.00 บาท เพิ่มขึ้น 3.50 บาท มูลค่าการซื้อขาย 443.27  ล้านบาท4.ESSO ปิดที่ 10.10 บาท เพิ่มขึ้น 0.30 บาท มูลค่าการซื้อขาย 420.62  ล้านบาท5.JAS ปิดที่ 2.22 บาท เพิ่มขึ้น 0.08 บาท มูลค่าการซื้อขาย 411.99  ล้านบาท     ทั้งนี้หุ้นพลังงานปรับตัวขึ้นหลังจากราคาราคาน้ำมันดิบในตลาดล่วงหน้า NYMEX พุ่งขึ้นเป็นวันที่ 4 ติดต่อกัน และปิดตลาดที่ระดับปิดสูงสุดในรอบ 3 สัปดาห์ในวันอังคาร ในขณะที่นักลงทุนจับตาดูพายุโซนร้อนแคเทีย และรายงานการประชุมธนาคารกลางสหรัฐ (เฟด) ประจำวันที่ 9 ส.ค.ทำให้นักลงทุนมีความหวังว่าเฟดอาจจะดำเนินมาตรการกระตุ้นเศรษฐกิจสหรัฐ บล.พัฒนสินระบุว่าดัชนีหุ้นยังอยู่ในภาวะผันผวนและดัชนีน่าจะมีกรอบแนวรับที่1037-1033จุดขณะที่แนวต้านอยู่ที่ 1054-1059 จุด ซึ่งช่วงนี้ยังคงแนะนนำให้นักลงทุนหุ้นที่เกี่ยวเนื่องกับการบริโภคภายในประเทศเพราะจะได้รับผลดีจากนโยบายกระตุ้นเศรษฐกิจของรัฐบาล